Frithjof Smith-Hald

Frithjof Smith-Hald (født 13. september 1846 i Kristiansand, død 11. mars 1903 i Chicago) var en norsk landskapsmaler.Norsk kunstnerleksikon, 1986 

Liv og virke
Fra 1865 til 1870 gikk han på Den kongelige tegneskole (etablert 1816) i hovedstaden Christiania og på Johan Fredrik Eckersbergs (1822–1870) malerskole i Grensen (etablert 1859).  Fra 1871 til 1873 flyttet han til Karlsruhe i Tyskland og lærte hos Hans Gude (1825–1903) som hadde tiltrådt der i 1864. Fra 1873 til 1878 var han ved kunstakademiet i Düsseldorf der Gude hadde vært fra 1841. Men han foretrakk Paris og flyttet dit i 1878, og ble Norges kanskje mest kjente landskapsmaler i Europa på den tiden. Han mottok diverse utenlandske medaljer og utmerkelser. På 1890-tallet var familien flyttet til Bergen, men flyttet utenlands igjen i 1895, og bodde blant annet i belgiske Antwerpen fra 1898. Frithjof reiste til Minnesota høsten 1902 med utstillingen sin,Norse artist visits St. Paul, brings pictures that breathe the North i The Saint Paul globe den 28. november 1902. og døde av lungebetennelseGreat loss to art in the death of Frithjof Smith-Hald last week in Chicago i The Minneapolis journal., 13. mars 1903. i Chicago i 1903.

Han var sønn av justissekretær Christian Fredrik Smith og Karen Christine Hald. Derfor ble etternavnet Smith-Hald. Selv giftet han seg med Anna Ida Østrup Dahl (1854–1944) som var søster av landskapsmaleren Hans Dahl (1849–1937).Ved Folketellingen 1875 var Frithjof tilreisende maler i Bergen og bebodde samme lokaliteter som familien Dahl. De ble foreldre til Frithjof Smith-Hald (1879–1928) og maleren Bjørn Smith-Hald (1883–1964). Datteren Helga Smith-Hald (født 1877) ble komponist og giftet seg i Paris i 1909 med den amerikanske George Edward Gouraud (1842–1912).Col. Gouraud to Wed Norwegian Painter's Daughter i New York Times, October 23, 1909.

 Utmerkelser 
 Ordre des Palmes académiques (Frankrike), officier
 St. Olavs Orden, ridder, 1885
 Den franske Æreslegionen
 Den spanske Karl IIIs orden

 Omtaler 
 Frederick W. Morton, Frithjof Smith-Hald, Norwegian landscape painter i Brush & Pencil, vol. X, nr. 3, juni 1902.

 Referanser 

 Eksterne lenker 


Kategori:Norske malere
Kategori:Personer fra Kristiansand kommune
Kategori:Riddere av St. Olavs Orden